[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 26.5.2008

COM(2008) 322 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

σχετικά με τη σχολιασμένη ημερήσια διάταξη του Συμβουλίου Υπουργών της Ενεργειακής Κοινότητας (Bρυξέλλες, 27 Ιουνίου 2008)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

σχετικά με τη σχολιασμένη ημερήσια διάταξη του Συμβουλίου Υπουργών της Ενεργειακής Κοινότητας (Bρυξέλλες, 27 Ιουνίου 2008)

Tο Συμβούλιο Υπουργών της Ενεργειακής Κοινότητας θα συνέλθει στις 27 Ιουνίου 2008 στις Βρυξέλλες. Η Επιτροπή υποβάλλει στο Συμβούλιο σχολιασμένη ημερήσια διάταξη όπου επισημαίνεται η φύση των διαφόρων θεμάτων· για τα θέματα της ημερήσιας διάταξης που σχετίζονται με την έκδοση αποφάσεων με νομική ισχύ, η σχολιασμένη ημερήσια διάταξη συνοδεύεται από πρόταση απόφασης του Συμβουλίου.

Η παρούσα σχολιασμένη ημερήσια διάταξη αποτελεί συνέχεια του σχεδίου ημερήσιας διάταξης της συνόδου του Συμβουλίου Υπουργών.

1. Σημεια χωρισ συζητηση (σημεια "A": απο 1.1 εωσ 1.6)

1.1. Έκθεση για την εφαρμογή του προγράμματος εργασίας της Ενεργειακής Κοινότητας (Προς ενημέρωση)

Η Επιτροπή θα λάβει γνώση της έκθεσης.

1.2. Ετήσιοι λογαριασμοί του 2007 της Ενεργειακής Κοινότητας (Προς ενημέρωση)

Η Επιτροπή θα λάβει γνώση των ετήσιων λογαριασμών.

1.3. Απόφαση για την οικονομική απαλλαγή του Διευθυντή ( Προς απόφαση από το Συμβούλιο )

Η Επιτροπή θα εγκρίνει την οικονομική απαλλαγή του Διευθυντή με βάση την απόφαση του Συμβουλίου για τον καθορισμό της θέσης της Ευρωπαϊκής Κοινότητας στο Συμβούλιο Υπουργών της Ενεργειακής Κοινότητας[1].

1.4. Απόφαση για την εφαρμογή της απόφασης της Επιτροπής, της 9ης Νοεμβρίου 2006, με την οποία τροποποιείται το παράρτημα του κανονισμού (ΕΚ) αριθ. 1228/2003 σχετικά με τους όρους πρόσβασης στο δίκτυο για τις διασυνοριακές ανταλλαγές ηλεκτρικής ενέργειας ( Προς απόφαση από το Συμβούλιο )

Η Επιτροπή θα εγκρίνει την απόφαση με βάση την απόφαση του Συμβουλίου για τον καθορισμό της θέσης της Ευρωπαϊκής Κοινότητας στο Συμβούλιο Υπουργών της Ενεργειακής Κοινότητας[2].

1.5. Συμπεράσματα της Μόνιμης Ομάδας Υψηλού Επιπέδου (8η και 9η συνεδρίαση της Μόνιμης Ομάδας Υψηλού Επιπέδου) (Προς ενημέρωση)

Η Επιτροπή θα λάβει γνώση των συμπερασμάτων.

1.6. Έκθεση του Προέδρου της Ειδικής Ομάδας για την ενεργειακή απόδοση σχετικά με τα μέτρα που έχουν ληφθεί (Προς ενημέρωση)

Η Επιτροπή θα λάβει γνώση της έκθεσης.

2. Εφαρμογη της Συνθηκησ (Προς ενημέρωση)

Η Επιτροπή θα λάβει γνώση των εκθέσεων.

3. Διακανονισμοσ διαφορων με βαση τη συνθηκη (Προς απόφαση από το Συμβούλιο)

Η Επιτροπή θα εγκρίνει την διαδικαστική πράξη με βάση την απόφαση του Συμβουλίου για τον καθορισμό της θέσης της Ευρωπαϊκής Κοινότητας στο Συμβούλιο Υπουργών της Ενεργειακής Κοινότητας[3].

4. Ασφαλεια εφοδιασμου (Προς ενημέρωση)

Επισημαίνεται ότι το σημείο αυτό είναι προς συζήτηση και ότι δεν αναμένεται στο παρόν στάδιο επίσημη απόφαση.

Στη συζήτηση, η Επιτροπή θα τονίσει ότι είναι σημαντική για τα συμβαλλόμενα μέρη η εφαρμογή της οδηγίας 2005/89/EΚ περί μέτρων διασφάλισης του εφοδιασμού με ηλεκτρισμό και της οδηγίας 2004/67/EΚ σχετικά με τα μέτρα διασφάλισης του εφοδιασμού με φυσικό αέριο πριν από τις 31 Δεκεμβρίου 2009, όπως έχει αποφασισθεί. Προς το σκοπό αυτό, η Επιτροπή θα υποστηρίξει καταρχήν τη σύσταση ομάδας συνεργασίας, της οποίας η σύνθεση και η λειτουργία θα περιγράφεται λεπτομερώς στη διαδικαστική πράξη που θα προτείνει η Γραμματεία στο Συμβούλιο Υπουργών να αποφασίσει τον Δεκέμβριο του 2008. Στο εν λόγω σχέδιο διαδικαστικής πράξης θα προταθεί επίσης διαδικασία για την εφαρμογή των άρθρων 44 έως 46 της συνθήκης για την Ενεργειακή Κοινότητα όσον αφορά την αμοιβαία συνδρομή.

5. Συνιστωσα του πετρελαιου στην Ενεργειακη Κοινοτητα (Προς ενημέρωση)

Επισημαίνεται ότι το σημείο αυτό είναι προς συζήτηση και ότι δεν αναμένεται στο παρόν στάδιο επίσημη απόφαση.

Στη συζήτηση, η Επιτροπή θα υποστηρίξει την ανάπτυξη της συνιστώσας του πετρελαίου στο πλαίσιο της Ενεργειακής Κοινότητας, σε δύο κυρίως σκέλη.

Πρώτον, η σύσταση Οργάνου Πετρελαίου θα επιτρέψει τη συζήτηση και την προώθηση έργων περιφερειακών πετρελαϊκών υποδομών και την ανάπτυξη των αγορών πετρελαίου στην περιφέρεια.

Δεύτερον, η διάσταση του πετρελαίου θα καταστήσει δυνατή την εφαρμογή της κοινοτικής νομοθεσίας που αφορά τον τομέα του πετρελαίου. Αρκετές από τις υπάρχουσες διατάξεις της Συνθήκης και κοινοτικές νομοθετικές πράξεις που αναφέρονται στη Συνθήκη θα καταστούν εφαρμόσιμες στον τομέα του πετρελαίου. Άλλωστε, θα ήταν δυνατόν να θεσπισθούν νέες κοινοτικές νομοθετικές πράξεις, όπως η οδηγία 2006/67/EΚ, με την οποία επιβάλλεται στα κράτη μέλη να διατηρούν ελάχιστα αποθέματα αργού πετρελαίου ή/και πετρελαιοειδών. Η εφαρμογή αυτής της οδηγίας θα επιτρέψει να βελτιωθεί η ασφάλεια του επιπέδου εφοδιασμού στην περιφέρεια και θα αποτελέσει σημαντικό προπαρασκευαστικό βήμα στην ενταξιακή ή προενταξιακή διαδικασία.

6. Διαδικασια διευρυνσησ της Ενεργειακησ Κοινοτητασ (Προς ενημέρωση)

Η Ευρωπαϊκή Επιτροπή, εφόσον εκδοθεί απόφαση του Συμβουλίου που θα την εξουσιοδοτεί να διαπραγματευθεί την προσχώρηση της Μολδαβίας, της Νορβηγίας, της Τουρκίας και της Ουκρανίας στην Ενεργειακή Κοινότητα και τις σχετικές τροποποιήσεις της συνθήκης για την ίδρυση της Ενεργειακής Κοινότητας, θα υποβάλει έκθεση της κατάστασης όπου θα περιγράφεται η πορεία για την έναρξη επίσημων διαπραγματεύσεων.

7. Aνανεωσιμεσ πηγεσ ενεργειασ (Προς ενημέρωση)

Η Επιτροπή θα παρουσιάσει την κατάσταση στη συζήτηση για τη δέσμη μέτρων στον τομέα της ενέργειας και του κλίματος.

[1] Απόφαση XX του Συμβουλίου

[2] Απόφαση XX του Συμβουλίου

[3] Απόφαση XX του Συμβουλίου